After you ไม่ว่าสาขาไหนๆ ลูกค้าแน่นตลอดครับ สำหรับสาขานี้ลง BTS สยาม เดินเชื่อมออกมายัง siam sqaure one ก็จะเจอร้านครับ ร้านค่อนข้างใหญ่แต่ด้วยจำนวนลูกค้าที่รอคิวและนั่งทานอยู่ ทำให้ดูคึกคักและแออัดไปเลย

เมนูที่ต้องสั่งคงเป็น "Shibuya Honey Toast" ขนมปังอบเนยหอมมาก ความหอมที่แตะจมูกช่วยเพิ่มรสชาติขณะทานได้อีก เมื่อราดด้วยน้ำผึ้งยิ่งชุ่มฉ่ำ ส่วนจะเพิ่มกล้วย เพิ่มสตอเบอรี่ตามความชอบเลยครับ

กับอีกเมนูใหม่ที่ต้องลอง "Kakigori Strawberry Chessecake" น้ำแข็งไสรสนมนุ่มละมุนมากครับ ราดด้วยซอสสตอเบอรี่ซึ่งไม่เปรี้ยวจนเกินไป กินไปเรื่อยๆ จะเจอ chessecake ด้านใน นับเป็นเมนูที่ต้องลองครับ

แต่ด้วยความลูกค้าเยอะมากๆ ค่อนข้างจะรอคิวนานครับ ที่สำคัญเมนูน้ำแข็งไสต้องรอถึง 25-30 นาทีกว่าจะได้ทาน (ซึ่งเอาจริงๆ โดนรอนานกว่า 30 นาทีอีกครับ) ถ้าใครมีความอดทนน้อยความอร่อยอาจลดลงได้ แต่พนักงานรับคิวพูดจาดีมากๆ ครับ